Sentenza tal-Qorti Ġenerali (Id‑Disa’ Awla) tal‑31 ta’ Jannar 2024 – Italia Wanbao‑ACC vs Il‑Kummissjoni
(Kawża T‑583/20) (1)
“Kompetizzjoni – Konċentrazzjonijiet – Suq tal-kompressuri ta’ refriġerazzjoni ermetiċi b’veloċità varjabbli intiżi għal użu domestiku – Deċiżjoni li temenda l-impenji li saru vinkolanti – Kundizzjonijiet ġenerali għar-reviżjoni tal-impenji – Klawżola ta’ eżami mill-ġdid iktar iffokata – Kundizzjoni relatata mal-bidla fl-istruttura tas-suq – Żball ta’ liġi”
1.      Konċentrazzjonijiet bejn impriżi – Eżami mill-Kummissjoni – Impenji tal-impriżi kkonċernati tali li jirrendu l-operazzjoni kkomunikata kompatibbli mas-suq intern – Impenji li jirrigwardaw obbligu ta’ nuqqas ta’ xiri mill-ġdid – Talba għall-eżami mill-ġdid ta’ dan l-obbligu – Avviż tal-Kummissjoni li jipprevedi kundizzjonijiet speċifiċi għall-eżami mill-ġdid tal-imsemmi obbligu – Eżami mill-ġdid tal-obbligu ta’ nuqqas ta’ xiri mill-ġdid suġġett għall-kundizzjonijiet speċifiċi biss previsti minn dan l-avviż
(Regolament tal-Kunsill Nru 139/2004, Artikolu 6; Avviż tal-Kummissjoni 2008/C 267/01, punti 43, u 71 sa 74)
(ara l-punti 41 sa 51)
2.      Konċentrazzjonijiet bejn impriżi – Eżami mill-Kummissjoni – Impenji tal-impriżi kkonċernati tali li jirrendu l-operazzjoni kkomunikata kompatibbli mas-suq intern – Impenji li jirrigwardaw obbligu ta’ nuqqas ta’ xiri mill-ġdid – Talba għall-eżami mill-ġdid ta’ dan l-obbligu – Kundizzjonijiet għal eżami mill-ġdid – Bidla sostanzjali fl-istruttura tas-suq kemm sinjifikattiva kif ukoll fuq żmien twil bejn id-deċiżjoni tal-Kummissjoni li tawtorizza l-konċentrazzjoni u t-talba għall-eżami mill-ġdid ta’ impenji
(Regolament tal-Kunsill Nru 139/2004, Artikolu 6; Avviż tal-Kummissjoni 2008/C 267/01, punti 43, u 71 sa 74)
(ara l-punti 71 sa 77, u 80)
Dispożittiv
1)
Id-Deċiżjoni tal-Kummissjoni C(2020) 3118 final tal‑15 ta’ Mejju 2020, li temenda l-impenji li saru vinkolanti permezz tad-Deċiżjoni C(2019) 2734 final tat‑12 ta’ April 2019, li awtorizzat il-konċentrazzjoni fil-Każ M.8947 Nidec/Whirlpool (Embraco Business), hija annullata.
2)
Il-Kummissjoni Ewropea hija kkundannata tbati l-ispejjeż tagħha kif ukoll dawk sostnuti minn Italia Wanbao‑ACC Srl.
3)
Nidec Corporation għandha tbati l-ispejjeż tagħha.
1ĠU C 378, 9.11.2020.